**OBEC ZVONČÍN**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**



**VŠEOBECNE ZÁVÄZNÉ NARIADENIE**

**č. 4/2024**

**o podrobnostiach pri elektronickej komunikácii a poskytovaní elektronických služieb**

Návrh VZN:

* vyvesený na úradnej tabuli obce dňa: 09.09.2024
* zverejnený na Centrálnej elektronickej úradnej tabuli dňa: 09.09.2024
* zverejnený na web sídle dňa: 09.092024
* lehota na predloženie pripomienok k návrhu VZN do (včítane): 20.09.2024
* doručené pripomienky v počte: 1
* vyhodnotenie pripomienok k návrhu VZN uskutočnené dňa: 20.9.2024
* vyhodnotenie pripomienok k návrhu VZN doručené poslancom dňa: 18.9.2024

VZN schválené obecným zastupiteľstvom v Zvončíne dňa 26.9.2024

VZN vyvesené na úradnej tabuli obce dňa 5.10.2024, zvesené z úradnej tabule dňa 20.10.2024

VZN zverejnené na Centrálnej elektronickej úradnej tabuli dňa od 5.10.2024 do 20.10.2024

VZN zverejnené na web sídle obce dňa: 5.10.2024

**VZN nadobúda účinnosť dňom 1.1.2025.**

Obecné zastupiteľstvo vo Zvončíne na základe § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov, zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o eGovernmente) v znení neskorších predpisov a zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon č. 582/2004 Z.z.“) vydáva

**VŠEOBECNE ZÁVÄZNÉ NARIADENIE**

**č. 4/2024**

**o podrobnostiach pri elektronickej komunikácii a poskytovaní elektronických služieb.**

**Čl. I**

**Úvodné ustanovenia**

Toto všeobecne záväzné nariadenie (ďalej len „nariadenie“) upravuje výkon vybraných práv a plnenia vybraných povinností daňových subjektov v pôsobnosti zákona č. 582/2004 Z. z. vo vzťahu ku komunikácií obce s daňovým subjektom spočívajúcich v poskytovaní elektronických služieb a nástrojov elektronickej komunikácie.

**Čl. II**

**Elektronická komunikácia**

1. Elektronické služby zabezpečuje obec Zvončín (ďalej len ,,obec“) prostredníctvom:
2. elektronickej schránky obce: Obec Zvončín,
3. webovej stránky obce v znení: [www.zvoncin.sk](http://www.zvoncin.sk),
4. ústredného portálu verejnej správy, prístupného na webovom sídle [www.slovensko.sk](http://www.slovensko.sk).
5. Obec zasiela so súhlasom daňového subjektu, ktorý nemá aktivovanú elektronickú schránku na doručovanie:
6. oznámenie o výške miestnej dane, ktorá môže byť určená aj v splátkach, a o lehote na jej úhradu,
7. oznámenie o výške miestneho poplatku za komunálne odpady a drobné stavebné odpady, ktorý môže byť určený aj v splátkach, a o lehote na ich úhradu.
8. Oznámenia podľa druhého odseku obec tohto článku zasiela pri nasledovných miestnych daniach a poplatku:
9. daň z nehnuteľností a daň za psa,
10. miestny poplatok za komunálne odpady a drobné stavebné odpady.
11. Oznámenia podľa druhého odseku tohto článku obec zasiela daňovým subjektom na celé zdaňovacie obdobie.
12. Pri nezaplatení dane, splátky dane, poplatku, splátky poplatku, v lehote určenej v oznámení podľa druhého odseku, obec vyrubí daň, poplatok rozhodnutím a doručí toto rozhodnutie podľa zákona č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov daňovému subjektu.

**Čl. III**

**Súhlas so zaslaním oznámenia**

1. Podmienkou pre zaslanie oznámenia je súhlas daňového subjektu so zaslaním oznámenia o dani alebo o poplatku (príloha č. 1).
2. Povinným údajom uvedeným v súhlase so zaslaním oznámenia je uvedenie identifikačných údajov daňového subjektu v rozsahu príslušného daňového priznania alebo oznámenia vzniku poplatkovej povinnosti, určenie emailovej adresy, na ktorú má obec zaslať oznámenie.
3. Súhlas podľa prvého odseku tohto článku daňový subjekt udeľuje len raz a môže ho kedykoľvek odvolať.
4. Oznámenia podľa tohto nariadenia nie je možné zasielať daňovému subjektu, ktorý má aktivovanú elektronickú schránku na doručovanie podľa § 29 ods. 1 zákona o eGovernmente. Stav elektronickej schránky daňového subjektu pri udelení súhlasu podľa tohto nariadenia overí a v prípade, ak zistí, že schránka daňového subjektu je aktivovaná na doručovanie podľa predchádzajúcej vety, na súhlas daňového subjektu podľa tohto nariadenia obec neprihliada.
5. Oznámenia podľa tohto nariadenia sú pri ich odosielaní daňovému subjektu chránené určeným bezpečnostným prvkom.
6. Lehota na doručenie písomného súhlasu daňového subjektu je do 31.januára kalendárneho roka príslušného zdaňovacieho obdobia, alebo deň podania daňového priznania, alebo deň splnenia oznamovacej povinnosti vzniku poplatkovej povinnosti.

**Čl. IV**

**Záverečné ustanovenia**

1. Zmeny a doplnky tohto VZN možno robiť novelizáciou VZN alebo novým VZN.
2. Toto VZN bolo prerokované a schválené na zasadnutí Obecného zastupiteľstva vo Zvončíne dňa 26.9.2024 uznesením č. 66/2024.
3. Toto VZN nadobúda účinnosť dňom 1.1.2025.

V Zvončíne dňa 26.9.2024

 JUDr. Zuzana Nebylová

 poverený zástupca starostu

Príloha č. 1

Súhlas so zasielaním oznámenia

Meno, priezvisko a titul daňovníka/poplatníka:

Dátum narodenia/rodné číslo:

Adresa trvalého pobytu:

Korešpondenčná adresa:

Adresa vývozného miesta pre popl. za komunálne odpady (ak je iná ako TP):

V prípade, ak nemáte aktivovanú elektronickú schránku na [www.slovensko.sk](http://www.slovensko.sk) a máte **záujem o zaslanie oznámenia** o miestnych daniach a miestnom poplatku za komunálny odpad na príslušné zdaňovacie obdobie a o lehote na úhradu ako aj o zasielanie ďalších oznámení podľa § 98b ods. 7 ods. 3 a 4 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov **v elektronickej forme e-mailom**, uveďte prosím Vašu e-mailovú adresu:

......................................................................................................................................................,
Vyplnený súhlas doručte osobne, poštou alebo zašlite na e-mailovú adresu:

Vyplnením týchto údajov udeľujete prevádzkovateľovi – Obec Zvončín, Zvončín 82, 919 01, IČO: 34075836 svoj **súhlas** so spracúvaním Vašich osobných údajov na účel **zasielania elektronických oznámení o miestnych daniach a miestnych poplatkoch.**

Poskytnutie údajov na tento účel je dobrovoľné. Máte **právo svoj súhlas kedykoľvek odvolať**. Odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním.

Bližšie informácie o podmienkach spracúvania Vašich osobných údajov na tento účel, ako aj o Vašich právach, ktoré máte ako dotknutá osoba, nájdete zverejnené na webovej stránke [www.zvoncin.sk](http://www.zvoncin.sk) v sekcii Ochrana osobných údajov.

V Zvončíne dňa:

Podpis : .......................................